钦定古今图书集成/明伦汇编/氏族典/第211卷 > 《廖用贤尚友录》 > 毛宏
## 钦定古今图书集成/明伦汇编/氏族典/第211卷 > 《廖用贤尚友录》 > 毛宏

按《万姓统谱》：宏，字叔奇，括苍人也。大父通彦，元祐间
以经术、词赋与计偕。父彻，有文行，受诗学，试为上舍
优等，以久谒告，不及贡，居乡以贤德称。与邑大夫交，
虽毫发不干以私。县起新学，彻治其事。学成，县令俾
为之长，以表率后进。宏资禀不凡，幼同兄宣俱有俊
声，时目为“二毛。”入太学，继试礼部，以《春秋》魁天下。宣
中绍兴第，授宁海簿。沈毅有守，人莫敢犯。